জানা যায়, গত ২৭সেপ্টেম্বর বৃহস্পতিবার তরুণ সাংবাদিক অন্তরকে গুলি করার সময় স্থানীয়দের হাতে অস্ত্রসহ আটক হয়ে জেলহাজতে আছেন মামলার ১নম্বর আসামী নগরীর বোয়ালিয়া থানাধীন সপুরা কাঠমিল এলাকার মৃত মোজাফফর আহমেদের ছেলে সবুজ আহমেদ ও ২নম্বর আসামী একই থানার সপুরা মঠপুকুর এলাকার আক্কাস আলীর ছেলে আরিফুর রহমান ওরফে আরিফ। আর আজ আটক হলো মামলার ৩নম্বর এজাহার ভুুক্ত আসামী হাবীব । তবে এখনো অজ্ঞাত আরো ৪/৫ জন পালাতক রয়েছে । ঘটনার দিনই তিন আসামীর নাম উল্লেখ ও অজ্ঞাতনামা আরো কয়েকজনকে আসামী করে নগরীর বোয়ালিয়া মডেল থানায় মামলাটি দায়ের করেন দৈনিক উপচার পত্রিকার ভারপ্রপ্ত সম্পাদক নুরে ইসলাম মিলন। এ ছাড়াও গত ৮ নভেম্বর বৃহস্পতিবার বিকেল ৪ টার দিকে নগরীর ১৯ নং ওয়ার্ড যুবলীগের আহবায়ক ও সাবেক সিনিয়র সহসভাপতি রেজওয়ান আনসারির ওপর “হাবীবসহ আরো কয়েকজন মিলে” অতর্কিত আক্রমণ চালানোর সময় এলাকাবাসীর গণধোলায়ে চাঁন মিয়ার ছেলে হাবীবের মাথা ফেটে গেলে হবীব রাজশাহী মেডিকেল কলেজ (রামেক) হাসপাতালের ৮নম্বর ওয়ার্ডে চিকিৎসা নিচ্ছিলেন । এদিকে তরুণ সাংবাদিক আশিক ইকবাল অন্তরকে লক্ষ্য করে গুলির ঘটনার প্রতিবাদ জানিয়ে গতমাসে রাজশাহী প্রেসক্লাব,বাংলাদেশ মফস্বল সাংবাদিক ফোরাম,বাংলাদেশ অনলাইন সাংবাদিক কল্যাণ ইউনিয়ন বসকো ও রানিবাজার,অলোকার মোড় এলাকার ব্যাবসায়ীরা দফায় দফায় মানব বন্ধন করে আসামীদের দ্রুত গ্রেফতারও বিচারের আওতায় আনার দাবি জানিয়েছে ।